पारा तेक्वान्दोमा सिर्जनालाई ऐतिहासिक स्वर्ण
नेपालकी सिर्जना घिसिङले साउदी अरेबियामा भएको विश्व पारा तेक्वान्दो ग्राँपीमा ऐतिहासिक स्वर्ण पदक जितेकी छन् । रियादमा भएको प्रतियोगितामा सिर्जनाले ५२ केजीमुनि के-४४ स्पर्धामा टर्कीकी मेरयम बेटुललाई १२–० ले सजिलै पराजित गरेकी हुन् ।
काठमाडौँ — नेपालकी सिर्जना घिसिङले साउदी अरेबियामा भएको विश्व पारा तेक्वान्दो ग्राँपीमा ऐतिहासिक स्वर्ण पदक जितेकी छन् । रियादमा भएको प्रतियोगितामा सिर्जनाले ५२ केजीमुनि के-४४ स्पर्धामा टर्कीकी मेरयम बेटुललाई १२–० ले सजिलै पराजित गरेकी हुन् ।केठुल विश्व वरीयताकी शीर्ष खेलाडी हुन् । सिर्जनाले क्वार्टरफाइनलमा मेक्सिकोकी जेसिका क्विजानो र सेमिफाइनलमा ब्राजिलकी क्रिस्टियन नासिमेन्टोलाई हराएकी थिइन् ।विश्व पारा तेक्वान्दो ग्राँपीमा नेपालले जितेको यो अहिलेसम्मकै पहिलो स्वर्ण हो । प्रतियोगितामा नेपालका तर्फबाट दुई खेलाडीले भाग लिएका थिए । अर्की खेलाडी पेलेशा गोवर्द्धन भने ५७ केजी समूहको क्वार्टरफाइनलमा पराजित भइन् । 